Source: http://docplayer.fi/26323477-Vapo-oy-ahosuon-linnustoselvitys.html
Timestamp: 2017-09-22 06:45:32+00:00
Document Index: 24842738

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ']

VAPO OY AHOSUON LINNUSTOSELVITYS - PDF
Download "VAPO OY AHOSUON LINNUSTOSELVITYS"
1 Vastaanottaja VAPO Oy Asiakirjatyyppi Linnustoselvitys Päivämäärä Viite VAPO OY AHOSUON
2 AHOSUON Päivämäärä 31/10/2012 Laatija Sari Savolainen Tarkastaja Tarja Ojala Kuvaus Ahosuon (Pudasjärvi) linnustoselvitys Kansikuva Näkymä selvitysalueen keskiosan laajimmalta avosuolta. Viite Raportissa käytetty kartta-aineisto on saatu käyttöön Vapo Oy:ltä. Ramboll Kiviharjuntie OULU T F
3 AHOSUON SISÄLTÖ 1. Johdanto 1 2. Laskentamenetelmä 1 3. Pesimälinnusto Pesimälinnuston yleiskuvaus Uhanalaiset ja muut suojelun kannalta merkittävät lajit 3 4. Johtopäätökset 4 5. Kirjallisuus 5 LIITTEET Liite 1. Ahosuon sijaintikartta Liite 2. Ahosuon selvitysaluekartta Liite 3. Ahosuon pesimälajikartta Liite 4. Ahosuon pesimälajitaulukko
4 JOHDANTO Linnustoselvityksessä kartoitettiin Pudasjärvellä sijaitsevan Ahosuon selvitysalueen pesimälinnustoa ja alueella esiintyviä uhanalaisia ja suojelullisesti huomionarvoisia lajeja. Ahosuo sijaitsee Pudasjärven pohjoisosassa Livojoen kaakkoispuolella ja selvitysalue on kooltaan 25,7 ha (liite 1). Keskimäärin puolet selvitysalueen pinta-alasta on luonnontilaisen kaltaista ja puolet ojitettua suota. Ojittamattomat suoalueet ovat pääasiassa välipintaista aapasuota. Selvitysalueen länsi- ja itäosassa kasvillisuutta luonnehtivat ojituksista johtuen erilaiset rämemuuttumat ja -ojikot. Tässä raportissa esitellään linnustoselvityksessä käytetty laskentamenetelmä ja kuvaillaan Ahosuon pesimälinnustoa. Raportissa käsitellään selvitysalueella esiintyviä uhanalaisia ja huomionarvoisia lajeja ja arvioidaan alueen arvoa linnuston ja linnustonsuojelun kannalta. Linnustoselvitys on tehty Vapo Oy:n toimeksiannosta ja sen on laatinut biologi FM Sari Savolainen Ramboll Finland Oy:stä. Kuva 1. Ahosuon selvitysalueen itäpäädyn avosuota. 2. LASKENTAMENETELMÄ Ahosuon pesimälinnusto inventoitiin kesällä 2012 kahdella maastolaskentakerralla, jotka toteutettiin klo ja klo Laskennat tehtiin soveltaen kartoituslaskentamenetelmän (Koskimies & Väisänen 1988, Koskimies 1994) laskentaohjeita siten, ettei mikään alueen kohta jäänyt yli 50 metrin päähän laskijasta. Perusteena lajin pesimiselle selvitysalueella käytettiin ensisijaisesti havaintoja lintujen reviirikäyttäytymisestä, joiksi tulkittiin esimerkiksi laulava koiras, reviirikahakat, ruokaa kantavat tai varoittelevat yksilöt sekä pesä- ja poikuehavainnot. Maastokartoitukset ajoitettiin selkeille, heikkotuulisille aamuille: sadepäivinä laskentoja ei tehty. Kartoituslaskenta soveltuu hyvin käytettäväksi pesimälinnuston inventoimiseen selkeärajaisilla laskentakohteilla, koska koko alue on mahdollista käydä systemaattisesti läpi inventoinnin aika-
5 1-2 na. Inventointitulokseen vaikuttavien tekijöiden, kuten lintujen satunnaisen liikkumisen ja sääolosuhteiden vaihtelun vuoksi alueella tulisi kuitenkin tehdä useita laskentoja, jotta mahdollisimman suuri osa alueella pesivistä linnuista pystyttäisiin havaitsemaan laskentojen aikana. Kahden laskentakerran menetelmä antaa jo varsin kattavan kuvan kartoitettavalla alueella pesivästä lintulajistosta. Aineisto on kuitenkin varsin niukka parimäärien arviointia varten, minkä vuoksi tulosten yhteydessä esitettyjä arvioita eri lajien reviirimääristä tulisikin käsitellä ensisijaisesti minimiarvioina. Lisäksi maastokäyntien pienestä määrästä johtuen joitakin elintavoiltaan hiljaisia tai piilottelevia lajeja voi jäädä kartoituksissa havaitsematta. Selvitysalueen linnustollisen arvon määrittelyssä kiinnitettiin erityistä huomiota soille tyypilliseen lintulajistoon sekä eri suojeluluokituksissa mainittuihin lajeihin. Selvityksessä huomioitiin seuraavat suojeluluokitukset: luonnonsuojelulain 46 ja 47 nojalla uhanalaisiksi tai erityisesti suojeltaviksi määritellyt lintulajit, Suomen lajien valtakunnallinen (Mikkola-Roos ym. 2010) ja alueellinen uhanalaisuusluokitus (Birdlife Suomi 2011), Euroopan Unionin lintudirektiivin (Neuvoston direktiivi 79/409/ETY) liitteen I lajit, joiden elinympäristöjä jäsenvaltioiden tulisi suojella erityistoimin, sekä Suomen kansainvälisen linnustonsuojelun erityisvastuulajit, joiden EU:n lisääntyvästä kannasta vähintään 15 % on arvioitu pesivän Suomessa (Rassi ym. 2001, Leivo ym. 2002). Kuva 2. Selvitysalueen keskiosan laajaa avosuota ja sillä esiintynyt laulujoutsenpari. 3. PESIMÄLINNUSTO 3.1 Pesimälinnuston yleiskuvaus Ahosuon selvitysalueella havaittiin lintulaskentojen yhteydessä kaikkiaan 30 pesiväksi tulkittavaa lintulajia. Näistä lajeista kaikkien, kuten vihervarpusen, laulujoutsenen ja kurjen pesimäpaikat eivät kuitenkaan sijaitse välttämättä selvitysalueella, vaan osa niistä pesii todennäköisesti selvitysaluetta ympäröivillä suo- ja kivennäismaa-alueilla. Tässä selvityksessä kyseiset lajit on kuitenkin otettu mukaan Ahosuon pesimälinnustoon, koska niiden havaittiin kartoitusten yhteydessä liikkuvan säännöllisesti myös selvitysalueella. Linnustokartoituksessa havaitut lajit ja niiden reviirimäärät on esitetty kokonaisuudessaan tämän selvityksen liitteessä 1.
6 1-3 Ahosuon selvitysalueen pesimälinnustosta valtaosan muodostavat havu- ja sekametsille tyypilliset lajit, joista alueella esiintyvät mm. pajulintu (Phylloscopus trochilus), peippo (Fringilla coelebs) ja metsäkirvinen (Anthus trivialis). Lisäksi suoympäristölle ominaisten kahlaaja- ja varpuslintulajien parimäärät ovat selvitysalueella suhteellisen korkeita. Näistä Väisäsen ym. (1998) luokituksen mukaisista suolajeista selvitysalueella havaittiin liro (Tringa glareola), taivaanvuohi (Gallinago gallinago), keltavästäräkki (Motacilla flava), niittykirvinen (Anthus pratensis), riekko (Lagopus lagopus) ja kurki (Grus grus). Ahosuolla on ojitettujen suoalueiden ohella edelleen melko laajoja useiden suolajien suosimia luonnontilaisia avoimia tai harvapuustoisia soita. Vesi- ja rantalinnuista selvitysalueella tavattiin molemmilla laskentakerroilla laulujoutsen (Cygnus cygnus) ja tavi (Anas crecca). Eri puolilla selvitysaluetta havaittiin runsaasti kanalintuja. Molemmilla laajoilla avosuoalueilla oli teerien (Lyrurus tetrix) soidin ja kaikkiaan teeriä havaittiin alueella 28 yksilöä. Lisäksi selvitysalueen puustoisissa osissa havaittiin 3 metsoa (Tetrao urogallus) ja 3 riekkoa (Lagopus lagopus). Lintujen ohella selvitysalueella oli myös runsaasti kyseisten lajien jätöksiä ja sulkia sekä höyheniä. Metsäkanalintujen ja niiden parimäärien yksityiskohtainen selvittäminen on kuitenkin yleisesti hankalaa, koska ne eivät useiden muiden lintulajien tapaan muodosta lisääntymisaikanaan selkeitä, laskettavissa olevia reviirejä. Kanalinnut ovat myös hyvin piilottelevia erityisesti pesimäaikanaan ja poistuvat usein pesältään vasta aivan laskijan edestä. Tämän vuoksi osa pesivistä metsäkanalinnuista jääkin linnustokartoituksissa usein havaitsematta, mikäli kävelylinjat eivät osu tarkasti lajien pesimäpaikoille Uhanalaiset ja muut suojelun kannalta merkittävät lajit Ahosuon selvitysalueella havaittiin kaikkiaan 12 suojelullisesti huomionarvoista lintulajia. Suomen lajien uhanalaisluokituksen (Rassi ym. 2010) mukaan Ahosuon selvitysalueella havaituista lajeista keltavästäräkki luetaan vaarantuneisiin (VU) ja niittykirvinen, riekko, teeri ja metso silmälläpidettäviin lajeihin (NT). Uhanalaisuustarkastelussa silmälläpidettäviä lajeja ei luokitella uhanalaisten lajien joukkoon, mutta niiden kantoja pyritään kuitenkin seuraamaan havaitun taantumisen vuoksi. Liro, metso, riekko ja järripeippo luokitellaan Keskiboreaalisella vyöhykkeellä Pohjanmaan alueella (3a) alueellisesti uhanalaisiin lajeihin (RT). Luonnonsuojelulain 46 ja 47 nojalla uhanalaisia tai erityisesti suojeltavia lajeja ei selvitysalueella havaittu. Euroopan Unionin lintudirektiivin (Neuvoston direktiivi 79/409/ETY) liitteessä I mainittuja lajeja pesii Ahosuon selvitysalueella tehdyn kartoituksen mukaan viisi (laulujoutsen, kurki, teeri, metso, liro) ja Suomen kansainvälisen linnustonsuojelun erityisvastuulajeja (nk. EVA-lajit) vastaavasti seitsemän (tavi, laulujoutsen, kuovi, metso, teeri, leppälintu, liro). Taulukko 1. Selvitysalueella pesivät, eri suojeluluokituksissa mainitut lajit. Lajin uhanalaisuus = Lajin uhanalaisluokitus Suomessa (VU = vaarantunut, NT = silmälläpidettävä, RT = alueellisesti uhanalainen laji), Direktiivilaji = EU:n lintudirektiivin liitteessä I mainittu laji, EVA-laji = Suomen kansainvälisen linnustosuojelun erityisvastuulaji. Laji Parimäärä Lajin uhanalaisuus Direktiivilaji EVA-laji Keltavästäräkki (Motacilla flava) 10 VU Niittykirvinen (Anthus pratensis) 14 NT Riekko (Lagopus lagopus) 3 NT,RT Teeri (Lyrurus tetrix) 28 NT x x Metso (Tetrao urogallus) 3 NT,RT x x Liro (Tringa glareola) 8 RT x x Järripeippo (Fringilla montifringilla) 17 RT Laulujoutsen (Cygnus cygnus) 1 x x Kurki (Grus grus) 1 x Tavi (Anas crecca) 2 x Kuovi (Numenius arquata) 1 x Leppälintu (Phoenicurus phoenicurus) 14 x
7 1-4 Kuva 3. Toukokuista kuuraa selvitysalueen länsiosan varvikossa. 4. JOHTOPÄÄTÖKSET Ahosuon avosuoalueet ovat sopivia elinympäristöjä useille suolajeille, kuten keltavästäräkille, niittykirviselle ja lirolle. Ahosuolla esiintyy myös avovesialueita, jotka tarjoavat pesimäpaikkoja mm. kahlaajille. Selvitysalueen itä- ja länsiosien ojitetuilla runsaspuustoisilla aloilla esiintyy pääasiassa havu- ja sekametsille tyypillisiä lajeja, joista yleisimpiä ovat pajulintu, peippo ja metsäkirvinen. Kyseisillä aloilla esiintyy myös kanalintuja, joita selvitysalueella havaittiin runsaasti. Ahosuolla esiintyneet metsot ja riekot havaittiin ojitetuilla aloilla, kun taas lähes kaikki 28 teerestä havaittiin avosuolla. Selvitysalueen keskiosan laajalla avosuoalueella, avoveden tuntumassa sijaitsi laulujoutsenen pesä. Joutsenten ja kurkien kannalta Ahosuon avosuot ovat pesimäpaikan ohella mahdollisesti myös tärkeitä levähdys- ja ruokailualueita. Linnustonsuojelun kannalta selvitysalueen arvokkainta lajistoa ovat erityisesti pohjoisille suoalueille luonteenomaiset lajit, joista monet on Suomen lajien uudessa uhanalaisarvioinnissa (Mikkola-Roos ym. 2010) arvioitu joko uhanalaisten tai silmälläpidettävien lajien joukkoon. Selvitysalueella havaittiin kaikkiaan 12 suojelullisesti huomionarvoista lintulajia. Oulussa 31. päivänä lokakuuta 2012 RAMBOLL FINLAND OY Tarja Ojala ryhmäpäällikkö Sari Savolainen FM biologi
8 KIRJALLISUUS Birdlife Suomi 2011: Suomen alueellisesti uhanalaiset lintulajit. Birdlife Suomen Internet-sivut (http://www.birdlife.fi/suojelu/lajit/uhex/uhex-alueelliset.shtml). Koskimies P. 1994: Linnustonseuranta ympäristöhallinnon hankkeissa Ohjeet alueelliseen seurantaan. Vesi ja ympäristöhallinnon julkaisuja sarja B18. Helsinki. 83 s. Koskimies P. & Väisänen R.A. 1988: Linnustonseurannan havainnointiohjeet. Helsingin yliopiston eläinmuseo. 143 s. Leivo M., Asanti T., Koskimies P., Lammi E., Lampolahti J., Mikkola-Roos M. & Virolainen E. 2002: Suomen tärkeät lintualueet FINIBA. BirdLife Suomen julkaisuja nro 4. Suomen graafiset palvelut. Kuopio. 142 s. Mikkola-Roos, M., Tiainen, J., Below, A., Hario M., Lehikoinen, A., Lehikoinen, E., Lehtiniemi, T., Rajasärkkä, A., Valkama, J. & Väisänen, R.A. 2010: Linnut. Teoksessa Rassi, P., Hyvärinen, E., Juslén, A. & Mannerkoski, I. (toim.) Suomen lajien uhanalaisuus Punainen kirja Ympäristöministeriö & Suomen ympäristökeskus, Helsinki, Neuvoston direktiivi 79/409/ETY, annettu luonnonvaraisten lintujen suojelusta. Rassi P., Alanen A., Kanerva T. & Mannerkoski I. (toim.) 2001: Suomen lajien uhanalaisuus Ympäristöministeriö ja Suomen ympäristökeskus. Helsinki. 432 s. Suomen ympäristökeskus 2005: Suomen kansainväliset vastuulajit - Linnut. Ympäristöhallinnon Internet-sivut (http://www.ymparisto.fi/default.asp?node=9837&lan=fi). Väisänen R.A., Lammi E. & Koskimies P. 1998: Muuttuva pesimälinnusto. Otava. Helsinki. 567 s.
9 1-6 Liite 1. Ahosuon sijainti.
10 1-7 Liite 2. Ahosuon selvitysalueen rajaus.
11 1-8 Liite 3. Ahosuon suojelullisesti merkittävien lajien ja suolajien reviirit selvitysalueella.
12 1-9 Liite 4. Ahosuon selvitysalueella havaitut lintulajit ja niiden reviirimäärät. Taulukossa: Lajin uhanalaisuus = lajin uhanalaisuusluokitus Suomessa, VU = vaarantunut, NT = silmälläpidettävä, RT = alueellisesti uhanalainen laji. Direktiivilaji = EU:n lintudirektiivin liitteessä I mainittu laji. EVA-laji = Suomen kansainvälisen linnustonsuojelun erityisvastuulaji. Lintulaji Tieteellinen nimi Parimäärä Uhanalaisuus Direktiivilaji EVA-laji Metsäkirvinen Anthus trivialis 79 Pajulintu Phylloscopus trochilus 112 Hömötiainen Parus montanus 8 Niittykirvinen Anthus pratensis 14 NT Järripeippo Fringilla montifringilla 17 RT Liro Tringa glareola 8 RT x x Talitiainen Parus major 2 Riekko Lagopus lagopus 4 NT,RT Vihervarpunen Carduelis spinus 17 Käpytikka Dendrocopos major 1 Laulurastas Turdus philomelos 4 Västäräkki Motacilla alba 3 Keltavästäräkki Motacilla flava 10 VU Varis Corvus cornix 2 Teeri Lyrurus tetrix 28 NT x x Keltasirkku Emberiza citrinella 1 Punakylkirastas Turdus iliacus 4 Kulorastas Turdus viscivorus 4 Tavi Anas crecca 2 x Kuovi Numenius arquata 1 x Taivaanvuohi Gallinago Gallinago 2 Peippo Fringilla coelebs 31 Kurki Grus grus 1 x Laulujoutsen Cygnus cygnus 1 x x Metso Tetrao urogallus 3 NT,RT x x Leppälintu Phoenicurus phoenicurus 14 x Riekko Lagopus lagopus 3 Tilhi Bombycilla garrylus 2 Punarinta Erithacus rubecula 2 Pajusirkku Emberiza schoeniclus 1